b'\n_START_ARTICLE_\nOb\xc4\x8dina Mirna\n_START_SECTION_\nNastanek ob\xc4\x8dine\n_START_PARAGRAPH_\nKrajevna skupnost Mirna je novembra 2009 na referendumu izglasovala odcepitev od Ob\xc4\x8dine Trebnje v samostojno Ob\xc4\x8dino Mirna, vendar je bil aprila 2010 zakon o razglasitvi ob\xc4\x8dine (skupaj z in predvsem zaradi Ob\xc4\x8dine Ankaran) zavrnjen. Ustavno sodi\xc5\xa1\xc4\x8de Republike Slovenije je 26. novembra 2010 ugotovilo, da je bila odlo\xc4\x8ditev poslancev neskladna z ustavo in ukazalo odpravo neskladja ter razpis volitev v Ob\xc4\x8dini Mirna v naslednjih dveh mesecih. Poslanci Dr\xc5\xbeavnega zbora so 1. februarja 2011 sprejeli zakon o ustanovitvi Ob\xc4\x8dine Mirna. Mirna je uradno postala ob\xc4\x8dina 26.\xc2\xa0februarja 2011.\n_START_SECTION_\nNaselja v ob\xc4\x8dini\n_START_PARAGRAPH_\nV ob\xc4\x8dini je 22 naselij:_NEWLINE_Brezovica pri Mirni, Cirnik, Debenec, Glinek,  Gomila, Gorenja vas pri Mirni, Migolica, Migolska Gora, Mirna, Praprotnica, Ravne, Sajenice, Selo pri Mirni, Selska Gora, Stan, Stara Gora, \xc5\xa0evnica, \xc5\xa0krjan\xc4\x8de, Trbinc, Vol\xc4\x8dje Njive, Zabrdje, Zagorica.'